open-index/open-wikipedia-markdown huggingface dataset:
Hospital Dr. Cipto Mangunkusumo

**Hospital Dr. Cipto Mangunkusumo** (bahasa Indonesia: **Rumah Sakit Dr. Cipto Mangunkusumo**, biasanya disingkatkan dengan sebutan **RSCM**) adalah sebuah hospital milik kerajaan Indonesia yang terletak di Jakarta Pusat, Indonesia. Selain menjadi hospital pemerintah RSCM juga berfungsi sebagai hospital pendidikan, salah satunya juga bertindak sebagai Fakulti Kedoktoran Universiti Indonesia.

Nama rumah sakit (hospital) ini diambil dari nama Dr. Tjipto Mangoenkoesoemo, seorang tokoh perjuangan Indonesia pada masa pemerintahan kolonial.

Di RSCM ribuan doktor dan tenaga kerja perubatan bersama-sama melayani ribuan pesakit dari seluruh Indonesia. RSCM merupakan pusat rujukan nasional hospital kerajaan dan merupakan tempat pendidikan doktor umum, doktor pakar I dan subpakar, jururawat serta tenaga kesihatan yang lain.

Pada tahun 2009, setelah membangunkan pusat rawatan baru iaitu Gedung A (Sayap Awam), RSCM juga turut membangunkan Gedung Rawatan Antarabangsa (Sayap Antarabangsa).

## Pelayanan


**Pelayanan Pakar Klinik**:
 

 Anak
 Pembedahan
 Kebidanan dan Kandungan
 Penyakit Dalam
 Gigi dan Mulut
 Saraf
 Pembedahan Saraf
 THT
 Paru=paru
 Kulit dan Kelamin
 Jantung
 Pembedahan Tulang
 Mata
 Alergi
 Rehab Medik dan Fisioterapi
 Akupuntur
 Geriatri
 Radioterapi
 Pembedahan Plastik
 Urologi
 Psikiatri
 Forensik Klinik
 Kumpulan Kajian Kesihatan


**Pelayanan Rawat Inap**:
 

 Kelas III
 Kelas II
 Kelas I
 Kelas Utama
 VIP
 ICU
 ICCU
 NICU
 PICU
 Khusus Stroke dan Cerebrospinal
 IGD
 

 **Pelayanan Penunjang**
 

 Laboratorium Patologi Klinik
 Laboratorium Patologi Anatomi
 X-Ray
 CT-Scan
 MRI
 USG
 Endoskopi
 ESWL
 Angiografi
 Pembedahan Laser
 ECG/Treadmill
 EEG
 EMG
 TUR
 Laparaskopi
 Konsultasi Gizi
 Hemodialisa
 Farmasi
 Bilik Bedah
 One Day Care
 Pembedahan Plastik
 Pembedahan Tumor
 Pembedahan Mata
 Prostatron 




## Tenaga Perubatan
:* Doktor Umum : 46 Orang
:* Doktor Pakar : 614 Orang
:* Doktor Gigi : 27 Orang
:* Dokter Gigi Pakar : 71 Orang
:* Residen : 1089 Orang
:* Perawat : 1454 Orang
:* Paramedik : 407 Orang
:* Bukan Medik : 2191 Orang 

## Pautan luar

* Profil di BUMN-ri.com 
* Profil RSCM
* Profil RSCM
Korvet kelas Braunschweig

**Kelas K130 Braunschweig** (kadang kala **Korvet 130**) adalah korvet kelas terkini dari Jerman. Ia melengkapi kapal serang laju kelas Gepard yang kini digunakan oleh Tentera Laut Jerman tidak sesuai untuk digunakan di laut lepas. Dari segi pentadbiran, korvet ini dikelaskan sebagai "bot" dan bukannya "kapal", dan komandernya berpangkat Komander Kompeni dan bukannya seorang komander batalion. Walau bagaimanapun, dari segi saiz dan peranan korvet ini menyerupai sebuah frigat moden.

## Senarai kapal
Kapal-kapl ini sebenarnya tidak dibina hanya di satu limbungan. Bahagian-bahagian kapal dibina di lokasi-lokasi berlainan dan kemudian *disambungkan*. Jadual menyenaraikan limbungan di mana lunas kapal dibaringkan secara rasmi.

## Images

  Image:Korvette Braunschweig F260 2895.jpg
  Image:Korvette Braunschweig F260 2981.jpg
  Image:Korvette Braunschweig F260 3026.jpg
  Image:MAGDEBURG 130-02 2008-03-04 03.jpg|Korvet (F&nbsp;261) ***Magdeburg***
  Image:Korvette Oldenburg F 263.JPG|Korvet (F&nbsp;263) ***Oldenburg***
  Image:Korvette Ludwigshafen (F 264).jpg|Korvet (F&nbsp;264)***Ludwigshafen am Rhein***


## Lihat juga
*Sea Shadow (IX-529) 
*USS Independence (LCS-2) 
*USS Freedom (LCS-1) 
*Sea Fighter 
*Frigat Kelas ''La Fayette'' 
*Korvet Kelas ''Visby'' 
*Frigat Kelas ''F125'' 
*Frigat Kelas ''Sachsen'' 

## Rujukan

## Pautan luar
* Korvette Braunschweig-Klasse @ Marine (official homepage of the German Navy)
PPG

**Kereta kebal kecil PPG** (, harafiahnya "sarang mesingan bergerak"), juga dikenali dengan nama prototaip *Obiekt 217*, merupakan kereta kebal kecil Soviet yang dihasilkan untuk pertempuran di Finland. Kenderaan ini tidak pernah menyertai pertempuran.

Tentera infantri Soviet mengalami korban yang besar ketika menyerang kubu Finland semasa Perang Musim Sejuk. Bagi mengimbanginya, mereka kadang kala menyerangnya menggunakan lunsur berperisai yang ditunda oleh kereta kebal. Kereta kebal kecil PPG merupakan usaha bagi mencipta pengangkut infantri bagi memenuhi peranan ini. Sekitar seratus dihasilkan di Kilang Kirov di Leningrad pada tahun 1940 dan dihantar ke baris hadapan, tetapi tidak sempat sampai ke Finland untuk kegunaan dalam pertempuran.

Kereta kebal kecil PPG memiliki penutup separa perisai setebal 5 hingga 8 mm melindungi hadapan dan sisi, bagi dua infantri menunggang dalam kedudukan membongkok. Ia bersenjata dengan dua mesingan DT 7.62mm. Kereta kebal kecil mendapat kuasa oleh enjin motorsikal dua puluh lima kuasa kuda yang membenarkannya mencecah kelajuan sekitar 25 km/j, dan berat sekitar 2.5 tan.
Empayar Hoysala

**Empayar Hoysala** (, ) ialah sebuah empayar Kannadiga India Selatan tersohor yang menguasai kebanyakan kawasan negeri Karnataka dari abad ke-10 hingga abad ke-14. Ibu kota Hoysala mula-mulanya terletak di Belur, kemudian berpindah ke Halebidu. 

Raja-raja Hoysala asalnya merupakan penduduk bukit Malnad Karnataka, sebidang kawasan tanah tinggi di banjaran Ghat Barat. Pada abad ke-12, sebagai mengambil kesempatan terhadap peperangan saling menghancur antara kerajaan-kerajaan Chalukya Barat dan Kalachuri, mereka mengilhakkan kawasan-kawasan Karnataka masa kini dan tanah-tanah subur di utara delta Sungai Kaveri di Tamil Nadu masa kini. Menjelang abad ke-13, pemerintah Hoysala mentadbir kebanyakan kawasan Karnataka, beberapa bahagian Tamil Nadu dan Andhra Pradesh barat di India Decca.

Zaman pemerintahan Hoysala adalah penting untuk perkembangan seni lukis, seni bina dan keagamaan di India Selatan. Empayar ini kini dikenang terutamanya kerana meninggalkan seni bina kuilnya. Lebih seratus buah kuil yang masih ada bertaburan di seluruh negeri Karnataka, termasuklah Kuil Chennakesava yang tersohor di Belur, Kuil Hoysaleswara di Halebidu, dan Kuil Kesava di Somanathapura. Para pemerintah Hoysala menaungi bidang seni halus, maka menggalakkan kemekaran karya sastera berbahasa Kannada dan Sanskrit. 

## Rujukan

## Pautan luar
* 
* 
* 
* 
* 
* 
* Kripto Para
Jata

Mengikut tradisi Eropah, **jata** atau **lambang kebangsawanan** ialah lambang pengenalan yang dimiliki oleh seseorang individu (atau sekumpulan) untuk pelbagai tujuan. Pada asalnya, jata dipakai oleh kesatria agar mudah dibezakan daripada tentera musuh. Di Tanah Besar Eropah, orang keramaian juga dibenarkan memakai jata burgher. Reka bentuk jata sewajarnya dihuraikan secara berjabar jika dibandingkandengan mohor dan lambang.

Pada abad ke-21, jata masih digunakan oleh berbagai-bagai institusi dan individu (misalnya, sesetengah universiti menetapkan garis panduan kegunaan dan perlindungan jata).

Seni reka bentuk, pempameran, menghuraian dan merakam jata dikenali sebagai ilmu jata. Penggunaan jata oleh negara, negeri, wilayah, bandar dan desa dipanggil ilmu jata sivik.

## Rujukan
Salaf

***Salaf*** () adalah golongan umat Islam generasi terdahulu yang hidup dalam kurun pertama sehingga kurun ketiga hijrah, atau sehingga kurun kelima hijrah. Golongan yang paling kuat diterima sebagai golongan ini adalah sehingga kurun ketiga hijrah. Lazimnya, generasi yang hidup selepas mereka digelari sebagai golongan ***khalaf***.

Salaf itu bukan semata-mata suatu zaman yang diberkati, tetapi suatu himpunan keseragaman manhaj dalam bidang agama walaupun keseragaman manhaj dalam bidang agama itu tidak berlaku dalam keseluruhan salaf. Dalam bidang fiqh sahaja ada perbezaan antara Ahl Hadith dengan Ahl Ra'yi. Dalam bidang akidah juga berbeza-beza manhajnya. Imam Ahmad berbeza dengan Imam Al-Muhasibi dan Ibn Kullab. Begitu juga Imam Al-Bukhari berbeza dengan Al-Imam Ahmad dalam masalah lafaz Al-Qur'an.

## Etimologi
Perkataan salaf dapat diterjemahkan menjadi "terdahulu" atau "leluhur". Dalam terminologi Islam, secara umum digunakan untuk menunjuk kepada tiga generasi pemeluk Islam pertama, iaitu:

* *[[Sahabat Nabi|Ṣaḥābat]]:* () Sahabat Nabi Muhammad, yang bertemu atau melihat kehidupan Nabi dan menyatakan keimanan serta meninggal dalam keimanan tersebut.

* *[[Tabi'in|Tābi‘īn]]:* ( yang pernah bertemu atau melihat  sahabat dan menyatakan keimanan, dan mati dalam keimanan tersebut. 

* *[[Tabi'ut tabi'in|Tāba‘ at-Tābi‘īn]]:* () yang pernah bertemu atau melihat tabi'in kemudian menyatakan keimanan dan mati dalam keimanan tersebut.

Perkataan khalaf pula diterjemahkan menjadi "terkemudian" atau "pengganti". Ini merujuk kepada generasi-generasi umat Islam yang terkemudian.

Dalam *[[hadis|ḥadīts]]*, Muhammad berkata tentang *salaf*, "Masyarakat terbaik adalah mereka yang hidup dalam generasiku, kemudian generasi setelahnya, dan generasi setelahnya.

## Akidah Salaf

Akidah Salaf merujuk kepada pegangan keimanan yang diasaskan oleh generasi awal umat Islam, iaitu para Sahabat, Tabi‘in, dan Tabi‘ al-Tabi‘in. Istilah Salaf secara bahasa bermaksud "pendahulu", manakala dalam konteks akidah ia merujuk kepada kefahaman agama berdasarkan sumber utama Islam: al-Qur’an, al-Sunnah yang sahih, serta ijmak ulama Salaf.

### Prinsip Utama

**1. Tauhid** – Mengimani Allah dengan mengesakan-Nya dalam rububiyyah, uluhiyyah, dan asma’ wa sifat.

**2. Asma’ wa Sifat** – Menerima sifat-sifat Allah sebagaimana yang dinyatakan dalam al-Qur’an dan Sunnah tanpa *tahrif* (mengubah), *ta‘til* (menolak), *takyif* (membayangkan bentuk), dan *tasybih* (menyerupakan dengan makhluk).

**3. Berpegang dengan nas** – Mengutamakan dalil wahyu berbanding akal semata-mata, dengan akal digunakan sebagai alat memahami wahyu, bukan mendahului wahyu.

**4. Ittiba‘** – Mengikut jejak langkah Rasulullah SAW dan generasi awal yang dipuji oleh baginda, sebagaimana hadis *“Sebaik-baik manusia ialah zamanku, kemudian yang berikutnya, kemudian yang berikutnya.”* (Riwayat al-Bukhari dan Muslim).

**5. Jauhi bid‘ah** – Menolak amalan atau kepercayaan yang tiada sandaran daripada al-Qur’an, Sunnah, dan ijmak Salaf.

## Catatan kaki

## Rujukan

* Audio Salaf Online
* Majlis Ilmu Online 

## Lihat pula
* Salafi
* Sunni
* Enam kitab hadis utama
Kevin Rockett

**Kevin Rockett**, Ph.D., adalah seorang ahli sejarah, penulis dan ilmuan filem dari Ireland. Beliau dianggap autoritatif dalam kemunculan dan perkembangan kesarjanaan sejarah pawagam Ireland. Beliau sekarang merupakan profesor madya dalam bidang Pengajian Filem dan ketua Sekolah Drama, Filem dan Muzik di Kolej Trinity, Dublin. Beliau telah menulis, menulis bersama atau menyunting sejumlah buku, termasuk *Cinema and Ireland* (1987), *The Irish Filmography* (1996), *Neil Jordan: Exploring Boundaries* (2003) dan *Irish Film Censorship* (2004).
Kubang Menerong

**Kubang Menerong** merupakan sebuah tempat di daerah Kepala Batas, Pulau Pinang,Malaysia. 

'Kubang' bermaksud tempat berair cetek dan biasanya tempat kerbau berkubang. 'Menerong' pula sejenis tumbuhan berduri yang hidup subur di kawasan semak belukar.  Dalam novel Shahnon Ahmad , Ranjau Sepanjang Jalan menggambarkan pesawah padi berhadapan dengan pokok menerong yang hidup subur dan sukar dibuang dengan cara tradisional.
Ranjau Sepanjang Jalan

**Ranjau Sepanjang Jalan** merupakan novel hasil penulis / Sasterawan Negara Shahnon Ahmad. Novel ini mengisahkan kegigihan dan sikap pesimis pesawah terhadap kegiatan pertanian  - bersawah pagi di Kampung Banggol Dedap.

Shahnon Ahmad telah menghasilkan novel ini pada tahun 1966 dan diterbitkan oleh Penerbitan Abbas Bandung, Melaka. Pada tahun 1966 negara Malaysia sedang mengalami keadaan ekonomi yang sedang mula membangun iaitu dalam Rancangan Malaysia Pertama selepas Rancangan Malaya Kedua. Semua petani dan penduduk di luar bandar telah digalakkan untuk meningkatkan sektor pertanian melalui kaedah moden. Namun, terdapat segelintir dari mereka yang tetap mempertahankan kaedah lama sebagaimana yang diperlihatkan oleh Dato’ Shahnon Ahmad dalam novel ini. Novel ini telah difilemkan dengan tajuk yang sama oleh pengarah filem Ahmad Mahmud.

Pengarah daripada Kemboja juga telah mengadaptasikan novel ini kepada filem yang bertajuk "Rice People" dan telah mendapat beberapa pencalonan anugerah pada tahun 1996.

## Plot
Kisah ini mengisahkan mengenai keperitan petani kecil yang menjadi mangsa kepada penguasa seperti ketua kampung yang bersikap pentingkan diri terlalu berkira-kira dengan anak-anak buah seperti keluarga Lahuma dan Jeha. 

keluarga Lahuma dan Jeha mempunyai tujuh orang anak iaitu Senah, Milah, Jenab, Semek, Liah, Lebar, dan Kiah. Kehidupan keluarga ini amatlah menderita. Namun, Lahuma begitu komited terhadap pekerjaannya mengusahakan sawah padi seluas empat belas relung. Tetapi Lahuma terlalu memegang pada adat dan menolak kaedah pertanian moden. Ketika membajak, Lahuma terpijak duri nibung yang menambah pada keperitan keluarga yang besar ini apabila  ia melarat kesakitan itu ke seluruh tubuhnya lalu dia meninggal dunia. Tinggallah Jeha sebagai ibu tunggal menggalas tanggungjawab membesarkan anak-anak mereka di samping mengusahakan sawah padi demi mencari sesuap nasi setiap hari. 

Akibat penderitaan yang melampau itu, Jeha telah dilanda kurang siuman dek terlalu tertekan dan mula merayau-rayau keliling kampung sehinggalah pada suatu hari dia ke rumah Tok Penghulu dengan berkelakuan tidak sopan, yang menyebabkan dia dikurung di rumahnya di dalam sebuah kurungan sebelum dihantar ke rumah sakit jiwa di Tanjung Rambutan oleh Tok Penghulu agar dia kembali sembuh. 

Tinggallah Sanah yang berusia 16 tahun menggalas tanggungjawab baharu membesarkan adik-adiknya sambil mengusahakan sawah padi mereka. Bermacam-macam ujian juga dihadapi oleh Senah dan adik-adik tetapi dia berjaya mengatasinya. Sebagai contoh, seperti burung Tiak yang menyerang sawah mereka pada waktu malam dan Senah berjaya menyelamatkan padinya dengan memasukkan ke dalam kurungan Jeha. Akhirnya Jeha pulang ke rumah. Senah mengharapkan kepulangan ibunya aitu dalam keadaan sihat sepenuhnya tetapi amat malang sekali. Jeha masih belum lagi sembuh

## Pautan luar
* Analisis Teks Moden Ranjau Sepanjang Jalan
Pewarnaan rambut dan janggut menurut Islam

Kaum lelaki adalah tidak dibolehkan mewarnai janggutnya dengan warna hitam. Hukum ini berdasarkan dari dalil-dalil yang melarangnya. Imam Abu Daud meriwayatkan dengan sanadnya dari Jabir bin Abdullah bahawa beliau berkata:
 
Abu Quhafah dibawa ke hadapan Rasulullah Salallahu 'Alaihi Wassalam (Nabi Muhammad) pada hari penaklukan kota Makkah dalam keadaan putih rambutnya. Rasulallah Salallahu 'Alaihi Wassalam bersabda: 

"Warnailah ubannya dan hindarilah penggunaan warna hitam!"
(Hadis Riwayat Imam Muslim, An-Nasa'i dan Ibnu Majah).

Imam Ahmad, Abu Dawud dan An-Nasa'i juga meriwayatkan dari Ibnu Abbas Radhiallahu 'Anhu bahawa beliau berkata: "Rasulullah Salallahu 'Alaihi Wassalam bersabda:

"Akan ada kelak di akhir zaman suatu kaum yang mewarnai rambut mereka dengan warna hitam bagaikan anak-anak burung merpati, mereka tidak akan mencium aroma (bau) syurga."

Namun dianjurkan agar mewarnai rambut dengan selain warna hitam berdasarkan hadis Jabir terdahulu.

Dianjurkan agar mewarnai rambut dengan menggunakan inai atau sejenisnya yang membuat warna rambut menjadi merah atau kuning, kerana Rasulullah Salallahu 'Alaihi Wassalam pernah mewarnai rambut beliau dengan warna kuning. Dan berdasarkan hadis riwayat Muslim yang menyebutkan bahawa Abu Bakar As-Siddiq Radhiallahu 'Anhu mewarnai rambutnya dengan inai dan al-katam (sejenis tumbuhan untuk mewarnai rambut). Dan juga berdasarkan hadis Nabi Salallahu 'Alaihi Wassalam:

"Sesungguhnya bahan terbaik untuk mewarnai uban kamu ialah inai dan al-katam."
(Hadis Riwayat Imam Ahmad, Imam Abu Daud, Imam An-Nasa'i dan Imam At-Tarmizi, dan dinayatakan sahih oleh beliau).

## Sumber
* Dinukil dari kumpulan Fatwa Lajnah Daimah V/166-167
Ibrahim Al-Imam

**Abu Ishaq Ibrahim bin [[Muhammad bin Ali al-Abbas|Muhammad]] bin [[Ali bin Abdullah|Ali]] bin [[Abdullah ibn Abbas|Abdullah]] bin [[Abbas bin Abdul Muthalib|Abbas]]**, lebih terkenal dengan julukan **Ibrahim al-Imam** adalah saudara khalifah Abbasiyyah As-Saffah dan al-Mansur. Beliau diba’iat ayahnya secara diam-diam, ketika sampainya khabar tersebut kepada khalifah Ummayyah Marwan II, maka Marwan menangkapnya dan memenjarakannya selama 2 perjalanan laut. Kemudian Marwan membunuhnya secara diam-diam. Namun ketika hayatnya, Ibrahim sempat memba’iat saudaranya iaitu As-Saffah. Ketika Ibrahim terbunuh dan hendak dikebumikan, para kerabatnya telah memakai pakaian serba hitam kerana kesedihan, inilah permulaan pemakaian pakaian hitam ketika adannya seseorang di kalangan masyarakat yang meninggal dunia, maka jadilah perbuatan tersebut sebagai suatu syiar bagi mereka. Imam ‘Askariy menuturkan hal ini dalam kitab Awail.
 
Ibrahim telah menceritakan hal ini dari ayahnya dari datuknya dari Abdullah bin Muhammad bin Hanafiyah. Menceritakan pula darinya 2 saudaranya, dan Abu Muslim al-kharasan yang mempunyai daulah. Ibrahim menetapkan Abu Muslim menjadi Da’i ke daerah Khurasan. Ibrahim adalah seorang yang dermawan, berbudi luhur dan berkebolehan untuk mempimpin. Beliau terbunuh pada tahun 131 Hijrah, ada yang mengatakan pada bulan Safar tahun 132 Hijrah dan ketika beliau berumur 42 tahun . 

Ibrahim dilahirkan di daerah Hamimah berdekatan dengan Gunung Syarrah merupakan sebahagian dari daerah Damsyik pada tahun 82 Hijrah. Beliau menikahi Ummi Ja’far bint Ali bin Husain bin Ali bin Abi Talib.. 

Dikatakan Ibnu Harmah dalam syairnya. 
:Aku berusaha sabar saat masalah mengguncangku
:Dikuburan Bahran di semayamkan benteng agama. 
:Disanalah Imam yang kesedihannya merata 
:kesedihan bagi yang miskin atau kaya

Ibrahim bin Muhammad mempunyai anak **Abdul Wahhab** (menjadi Gabenor di daerah Syam dan meninggal dunia di sana) dan **Muhammad** (menjadi Gabenor di Makkah, Madinah, Jazirah Yaman, dan meninggal di Baghdad).

## Lihat juga
* Abbas
* Abdullah ibn Abbas
* Ali bin Abdullah
* Muhammad bin Ali al-Abbas
* Bani Hasyim
* Bawazir

## Rujukan
Septimius Severus

**Lucius Septimius Severus** ( ; Latin: [seˈweːrus]; 11 April 145 - 4 Februari 211) ialah seorang Maharaja Rom yang memerintah dari tahun 193 sehingga kematiannya pada tahun 211.

Lucius Septimius Severus berasal dari Leptis Magna (kini terletak di Al Khums, Libya) dan pada tahun 172 beliau telah diangkat sebagai senator oleh Marcus Aurelius. Severus naik takhta pada tanggal 14 April 193 dan siap sedia untuk bertempur melawan Marcus Didius Severus Julianus namun Legion Julianus menolak bertempur dan Severus dinyatakan sebagai maharaja. Tidak sampai tahun 197 semua lawan politiknya disingkirkan. Di akhir pemerintahannya Severus menjalankan sejumlah tindakan ketenteraan untuk mempertahankan Britain daripada serangan mengejut orang gasar dan menjalankan pembinaan semula Tembok Hadrian sebelum mangkat di York, England, pada 4 Februari 211.

## Lihat juga
* Empayar Rom
* Maharaja Rom

## Pautan luar

* Life of Septimius Severus (*Historia Augusta* di LacusCurtius: Teks Latin dan terjemahan Inggeris)
Daerah Bint Jbeil

**Daerah Bint Jbeil** adalah sebuah daerah yang terletak dibawah Pemerintahan Nabatiyeh di Lubnan. Ibu kota daerah tersebut adalah Bint Jbeil.
Muhammad al-Baqir

**Muhammad al-Baqir** bin **[[Ali bin Husain|Ali]]** bin **[[Hussein bin Ali|Hussein]]** () (676–743) adalah imam ke-5 dalam tradisi Islam Syiah Imamiyah, sedangkan menurut Ismailiyah, beliau merupakan imam ke-4. Beliau dilahirkan pada tanggal 1 Rejab 57 Hijrah, di Madinah. Ayahnya adalah Imam Ali Zainal Abidin dan ibunya adalah Fatimah binti Hassan bin Ali. Dia mendapatkan penghormatan yang tinggi di kalangan Sunni kerana pengetahuan dalam bidang agama Islam.

## Pautan luar
* ''Keturunan Muhammad al-Baqir.'' Naqobatul Asyraf
Harimau Rimba

**Harimau Rimba** merupakan drama fiksyen bersiri (60 minit dengan iklan) oleh Datuk Yusof Haslam pada akhir 1980-an. Harimau Rimba mengisahkan kehidupan seharian satu seksyen tentera darat Malaysia dalam menjalani kehidupan harian dan menentang pengganas komunis.

Harimau Rimba telah diterbitkan dalam dua musim dengan setiap episod mempunyai enam episod.

Antara pelakon:
* A. Galak
* Kuswadinata
* Farid Amirul
* Fetty Dzul
Remang-Remang Kota Raya

***Remang-Remang Kota Raya*** merupakan drama fiksyen bersiri (60 minit dengan iklan) oleh Datuk Yusof Haslam pada akhir 1980-an. Siri drama ini merupakan keluaran sulung Skop Productions dan mengisahkan kehidupan seharian satu sekumpulan polis Malaysia dalam menyelesaikan kes-kes jenayah. 'Jenayah-jenayah' dalam drama ini semuanya didalangi oleh 'penjenayah tempatan' kerana dalam tahun 1980-an pekerja asing masih lagi belum membanjiri Malaysia.

Beberapa tahun kemudian, Datuk Yusof Haslam telah menghasilkan siri drama polis dengan formula yang sama tetapi dengan judul berbeza, iaitu *Debu-Debu Kota*. Kedua-dua *Remang-Remang Kota Raya* dan *Debu-Debu Kota* mematangkan Datuk Yusof Haslam untuk menghasilkan siri drama polis terpanjang dan yang paling berjaya iaitu *[[Gerak Khas]]*.

Antara pelakon:
* Yusof Haslam
* A. Galak
* Susan Lankester
* Hussein Abu Hassan (Ketua Unit Musim 1)
* Roslan Ahmad (Musim Kedua)
* Mustapha Kamal
* Jins Shamsuddin
Lexus dan Pokok Zaitun

***Lexus dan Pokok Zaitun*** () dikarang oleh Thomas L. Friedman pada tahun 1999, untuk menganjurkan bahawa dunia sedang mengalami dua pergelutan, iaitu mengejar kemakmuran dan pembangunan yang dilambangkan oleh kereta Lexus, dan mengekalkan identiti dan tradisi yang dilambangkan oleh pokok zaitun. Katanya, beliau menyedari perkara ini ketika menjamu selera dengan sekotak sushi dalam sebuah keretapi peluru Jepun setelah mengunjungi sebuah kilang Lexus factory sambil membaca berita konflik di Timur Tengah. 

Friedman membimbing pembaca dalam pengembaraan antarabangsa untuk memperbaharui pemahaman istilah "globalisasi" yang sering tersalah faham dan tersalah guna, dengan mengupas kisah-kisah pengalaman sebenarnya ketika bersemuka dengan ramai tokoh tersohor di dunia. Beliau berhujah bahawa globalisasi bukan sekadar arah aliran yang sementara, malah merupakan sebuah sistem antarabangsa yang menggantikan sistem Perang Dingin yang dahulu, dan mengamalkan peraturan dan logik tersendiri yang secara langsung atau sebaliknya mempengaruhi politik, persekitaran, geopolitik dan ekonomi hampir setiap negara di dunia."

Friedman hendak meneliti, mengupas dan menggolongkan sistem antarabangsa baru ini, lantas menjelaskannya dengan memperkenalkan istilah-istilah baru yang serba menarik seperti Kurang Daya Tahan Mikrocip; Baju Pasung Emas; Kumpulan Elektronik; DOSCapital; dsb.

## Rujukan

## Pautan luar
*Lexus Dan Pokok Zaitun: INTM
*Official page on author's site 
*Review in Policy Review by Holman W. Jenkins, Jr.
*Review in Washington Monthly  by Paul Krugman
*Summary on BizSum
*Summary by Tom Allen
Serigala kelabu

**Serigala kelabu** (*Canis lupus*) ialah ahli buas terbesar famili Canidae. Ia merupakan pemandiri Zaman Air Batu yang berasal dari zaman Pleistosen Akhir sekitar 300,000 tahun dahulu. Kajian penjujukan DNA dan hanyutan genetik mengesahkan bahawa serigala berkongsi leluhur sama dengan anjing bela jinak (*Canis lupus familiaris*). Walaupun aspek tertentu kesimpulan ini telah dipersoalkan, termasuk baru-baru ini, jasad utama bukti mengesahkannya. Beberapa subspesies serigala telah dikenal pasti, meskipun bilangan sebenar subspesiesnya masih terbuka untuk perbincangan. Serigala lazimnya merupakan pemangsa apeks dalam ekosistem yang didudukinya. Walaupun tidak dapat menyesuaikan diri sebaik spesies canid umum, serigala boleh hidup biak di hutan beriklim sederhana, padang pasir, gunung, tundra, taiga, padang rumput, dan malahan kawasan bandar.

## Etimologi
Perkataan "serigala" yang secara umum merujuk kepada spesies ini dalam bahasa Melayu berasal daripada perkataan  *sṛkāla* yang merujuk kepada haiwan yang kini lebih dikhususkan sebagai "jakal".

## Rujukan
Kawasan perdagangan bebas

**Kawasan atau zon perdagangan bebas** (bahasa Inggeris: *Free trade zone* atau **FTZ**) atau **zon pemprosesan eksport** adalah wilayah suatu negara di mana beberapa halangan perdagangan seperti tarif dan kuota dihapuskan dan keperluan birokrasi dikurangkan dengan harapan menarik bisnes dan pelaburan asing baru. Ia juga wilayah atau daerah di mana sekumpulan negara telah bersetuju untuk mengurangkan atau menghapuskan halangan perdagangan. Kawasan perdagangan bebas boleh ditakrifkan sebagai pusat pengeluaran yang melibatkan import bahan mentah atau komponen dan eksport produk kilang.

Kebanyakan kawasan perdagangan bebas berada di negara-negara membangun seperti Brazil, China, Filipina, Malaysia, Pakistan, Mexico, Costa Rica, Honduras, dan Madagascar yang juga mempunyai zon pemprosesan eksport. Pada tahun 1997, 93 negara telah mendirikan zon pemprosesan eksport (EPZ) dan menggaji 22.5 juta orang, dan lima tahun kemudian, pada tahun 2003, EPZ di 116 negara memberi pekerjaan kepada 43 juta orang.

Syarikat yang didirikan di kawasan perdagangan bebas diberikan pelepasan cukai sebagai insentif. Biasanya, kawasan ini didirikan di kawasan mundur di negara tuan rumah; dengan harapan ia akan menarik pengusaha dan dapat mengurangkan kemiskinan dan pengangguran, serta merangsang ekonomi. Kawasan ini sering digunakan oleh syarikat multinasional untuk menubuhkan kilang-kilang yang menghasilkan produk seperti pakaian atau kasut.

Kawasan perdagangan bebas juga dikenali sebagai kawasan atau zon ekonomi istimewa di beberapa negara. Kawasan ekonomi istimewa telah ditubuhkan di banyak negara untuk pelaksanaan prinsip-prinsip ekonomi pasaran liberal. Kawasan ini dipandang sebagai alat untuk meningkatkan penerimaan dan kredibiliti dasar transformasi dan untuk menarik pelaburan domestik dan asing. Objektif asas kawasan ini adalah untuk meningkatkan pendapatan mata wang asing, mengembangkan industri berorientasikan eksport dan untuk mewujudkan peluang pekerjaan.

## Lihat juga
*Perjanjian Perdagangan Bebas
Halangan perdagangan

**Halangan perdagangan** adalah istilah umum yang menggambarkan setiap dasar atau peraturan kerajaan yang mengehadkan perdagangan antarabangsa. Halangan boleh dibuat dalam banyak bentuk, termasuk istilah-istilah berikut yang merangkumi sekatan-sekatan dalam perdagangan antarabangsa dalam negara yang mengimport dan mengeksport barang dagangan:

*Tarif
*Lesen import
*Lesen eksport
*Kuota import
*Subsidi
*Halangan bukan tarif
*Voluntary Export Restraints 
*Syarat kandungan tempatan
*Embargo

## Pautan Luar
*    Profil Negara   (Halangan bukan tarif, cukai … )   Federation of  International Trade  Associations
15 Tahun Memori Bersama (album Jamal Abdillah)

***15 Tahun Memori Bersama*** adalah album kompilasi lagu-lagu hit Jamal Abdillah sepanjang kerjayanya dalam bidang nyanyian dari tahun 1978 hingga 1993 (termasuk dua lagu baru), terbitan Warner Music (Malaysia) Sdn. Bhd. pada tahun 1993. Album ini merupakan pemenang pertama Persembahan Vokal Terbaik di dalam Album (Lelaki) pada Anugerah Industri Muzik (AIM) yang dianjurkan pada akhir tahun 1993.

## Kandungan Lagu

## Anugerah
* Anugerah Industri Muzik Pertama (1993) – Persembahan Vokal Terbaik di dalam Album (Lelaki)
Menggapai Pelangi

**Menggapai Pelangi** ialah album rakaman kumpulan Illusi yang diterbitkan pada tahun 1993. Kulit albumnya yang direka oleh S. Amin Shahab menjadi pemenang pertama anugerah Kulit Album Terbaik di Anugerah Industri Muzik.

## Senarai runut
#Menggapai Pelangi
#Seribu Bahasa Sendu
#Perjuangan
#Untukmu Bulan Dan Matahari
#Gading
#Semakin Pasti
#Lelaki Dipadang Semalam
#Gurauan Illusi
#Hanyut Dilautan Nafsu Nafsi
#Inang Bujang Dan Dara
Shima 3: Teringin

***Shima 3: Teringin*** ialah tajuk album studio ketiga Shima yang juga memenangi anugerah Persembahan Vokal Terbaik di dalam Album (Wanita) dalam Anugerah Industri Muzik Pertama pada tahun 1993. Pada tahun yang sama, lagu *Teringin* juga berjaya ke peringkat akhir ''Anugerah Juara Lagu ke-8 (AJL 8).

## Senarai runut
Dunia Iklim

**Dunia Iklim** ialah album kompilasi lagu-lagu dendangan kumpulan Iklim dari tahun 1990–93. Album ini juga merupakan album terakhir pemain gitar utama Umarul bersama Iklim sebelum meninggalkan Saleem, Huzali, Mohalim, Kama dan Nama yang kekal.

## Senarai runut

## Anugerah
*Anugerah Industri Muzik Pertama (1993)
**Rakaman Album Terbaik
**Persembahan Vokal Terbaik di dalam Album (Berkumpulan)
*Anugerah Juara Lagu Kesembilan (AJL9)
Liga Malaysia 2010

**Liga Malaysia 2010** terdiri daripada Liga Super Malaysia 2010, Liga Perdana Malaysia 2010 dan Liga FAM 2010.

Kuala Muda Naza (Liga Super), UPB-MyTeam (Liga Perdana) dan Proton (Liga Perdana) telah menarik diri dari bermain pada musim 2010. Tempat mereka digantikan oleh pasukan yang dinaik taraf dari liga bawah.

## TM Liga Super
Liga Super Malaysia musim 2010 merupakan edisi yang ke-7 sejak ditubuhkan tahun 2004. Liga ini mempunyai 14 pasukan yang terdiri daripada 11 pasukan negeri dan 3 pasukan kelab. Tiga pasukan terbaik dari Liga Perdana 2008 berjaya mendapatkan tempat Liga Super tahun ini.2 Kelab iaitu Kuala Muda Naza FC dan UPB-MyTeam FC tidak dapat menyertainya atas sebab-sebab teknikal.

### Pasukan
Pasukan yang bertanding ialah:
*  Kedah
*  Negeri Sembilan
*  Selangor
*  Johor FC
*  Perak
*  Terengganu
*  Perlis
*  Pahang
*  Pulau Pinang
*  KL PLUS
*  Kelantan
*  T-Team FC¹ (Naib Juara Liga Perdana 2009)
*  Johor¹ (Tempat ke-3 Liga Perdana 2009)
*  Kuala Lumpur¹ (Tempat ke-4 Liga Perdana 2009)

¹ - Dinaik taraf dari Liga Perdana Malaysia 2009

## TM Liga Perdana
13 pasukan akan bertanding dalam edisi 2010

### Pasukan 2010
Pasukan yang bertanding ialah:
*  Persatuan Bolasepak Angkatan Tentera Malaysia
*  Felda United FC
*  Harimau Muda
*  Persatuan Bolasepak Negeri Melaka
*  Persatuan Bolasepak Polis Di Raja Malaysia²
*  Persatuan Bolasepak Perbadanan Kemajuan Negeri Selangor 
*  Persatuan Bolasepak Sabah
*  Persatuan Bolasepak Sarawak
*  Kuantan Port Shahzan Muda
*  Kelab Bolasepak Pos Malaysia¹ (Juara Liga FAM 2009)
*  Kelab Bolasepak Staf Universiti Sains Malaysia¹ (Tempat ke-3 Liga FAM 2009)
*  Majlis Perbandaran Muar¹ (Tempat ke-4 Liga FAM 2009)

¹ - Dinaik taraf dari Liga FAM 2009
² - Turun daripada Liga Perdana 2009

## TM Liga FAM
Cukai tak langsung

Istilah **cukai tak langsung** ada beberapa erti yang berlainan.

Dalam perbualan seharian, cukai tak langsung (seperti cukai jualan, cukai tambah nilai (VAT), atau cukai barangan dan perkhidmatan (GST)) ialah cukai yang dipungut oleh pihak perantara (seperti kedai runcit) dari seseorang yang menanggung beban ekonomi mutlak dari cukai itu (seperti pelanggan). Kemudian, pihak perantara itu memfailkan penyata cukai lalu mengemukakan hasil kutipan cukai kepada pihak kerajaan bersama penyata tersebut. Oleh demikian, istilah cukai tak langsung berbeza dengan cukai langsung yang dipungut terus oleh pihak kerajaan dari pihak-pihak yang dikenakan cukai tersebut. Ada yang mengulas bahawa "cukai langsung tidak boleh dialihkan tanggungannya oleh pembayar cukai kepada pihak lain, sedangkan cukai tak langsung boleh."

Cukai tak langsung boleh menaikkan harga barangan supaya para pelanggan yang membayar cukai tersebut terpaksa membayar lebih untuk barangan belian mereka. Contohnya: cukai bahan api, arak dan rokok. Duti eksais yang dikenakan pada kereta bermotor dibayar pada mulanya oleh pihak pengilang kereta; oleh itu pihak pengilang memindahkan tanggungan dutinya kepada pembeli kereta dengan mengenakan harga tinggi. Oleh itu, cukai tak langsung ialah cukai yang boleh dialihkan atau diserahkan tanggungannya.

## Notes

## Lihat juga
* Cukai langsung
* Cukai barangan dan perkhidmatan

## Pautan luar
VAT in the UK
Bazooka Penaka

***Bazooka Penaka*** ialah album studio kelima  Kumpulan Wings, Malaysia yang dikeluarkan pada tahun 1993. Album ini pernah dicalonkan untuk empat anugerah di Anugerah Industri Muzik Pertama bagi tahun 1993 dan telah meraih satu kemenangan iaitu kategori rakaman album terbaik. Lagu seperti Di Ambang Wati dan Suara Kita telah menjadi runut bunyi bagi filem Sembilu lakonan Awie manakala lagu Bernafas Dalam Lumpur menjadi soundtrack untuk filem Putera lakonan Joe, Eddie dan Jojet. Album ini juga merupakan album terakhir penyanyi utama (Awie) dan pemain dram (Jojet) bersama Wings. Setelah album ini dikeluarkan, pada 13 November 1993, selepas konsert Double Trouble bersama Search, Awie telah membuat keputusan untuk meninggalkan kumpulan ini buat kali pertama dan bergerak sebagai artis solo. Manakala Jojet pula meninggalkan kumpulan ini selepas rilisnya album Wings & Superfriends 1 & 2 pada 1994.

Untuk pembikinan album pula, Joe Wings bertindak sebagai penerbit album manakala Wings sebagai penerbit dan penyusun lagu, Steward Day sebagai penerbit bersama, jururakam dan juruadun dan Ali Bakar sebagai Penerbit Eksekutif. Proses rakaman pula dijalankan di empat lokasi berbeza iaitu di Platinum Studios (Melborune, Australia), Sing Sing Studios (Melbourne, Australia), Digitron Studio (Kuala Lumpur) dan Trax Studio (Kuala Lumpur). Dan menariknya, terdapat beberapa trek vokal dalam album ini yang dirakamkan di Melborune, Australia, antaranya Di Ambang Wati, Pengabdianku Kekasih, Rock 'N' Roll Band, Suara Kita dan Tangisan Marhain. Kemudian, proses mastering sepenuhnya dijalankan di Studio 301, Australia. 

## Senarai runut

## Anggota
* Awie&nbsp;– penyanyi
* Joe&nbsp;– gitar
* Eddie&nbsp;– gitar bes
* Jojet&nbsp;– dram

## Anugerah

### Anugerah Industri Muzik
{|class="wikitable"
!Tahun
!Penerima/Karya tercalon
!Anugerah
!Keputusan
|-
|1993
|**Bazooka Penaka** 
|Rakaman Album Terbaik
|
|-

## Rujukan
Gemilang (album Jaclyn Victor)

***Gemilang*** ialah album studio kedua yang dirakam oleh Jaclyn Victor semenjak menjuarai musim pertama *[[Malaysian Idol]]*, sekaligus dinaungkan di bawah label Sony BMG. Album sulung Jaclyn Victor sebagai artis arus perdana (beliau pernah merakam album *Dream* sewaktu menjadi artis indie sebelum menyertai *MI*) ini berjaya menggondol dua anugerah AIM pada tahun 2006.

## Senarai runut

## Anugerah & pencalonan

## Rujukan
Dingin (lagu Ziana Zain)

*"*'Dingin*'"* ialah single nyanyian Ziana Zain, yang keluar di corong radio pada akhir tahun 2007. Kemudian dikeluarkan dalam bentuk CD single pada tahun 2008 dengan memuatkan sebuah lagi lagu, *Melara Jiwa*. Lagu *Dingin* ciptaan Azlan Abu Hassan dan liriknya oleh Azalea ini pernah dicalonkan dalam kategori Balada dalam Anugerah Juara Lagu, dan Lagu Pop Terbaik dalam Anugerah Industri Muzik pada tahun 2009. Lagu ini menguji kekuatan vokal Ziana dari julat rendah hingga ke nota tertinggi yang dimilikinya pada masa itu.

## Maklumat am
Berikutan keadaan industri muzik Malaysia yang agak suram, Ziana Zain hanya termampu untuk mengeluarkan *single* yang bertajuk *Dingin* pada 4 April 2008 dalam bentuk CD dan muat turun digital yang menampilkan lagu *Melara Jiwa* pada tahun 2005 single pada 20 Julai 2005 sebagai *B-side*. Lagu ini bertahan agak lama di carta muzik radio, dan juga carta Muzik Muzik pada tahun 2008.

Di Separuh Akhir Muzik Muzik 2008, lagu Dingin pada mulanya tidak berjaya ke Anugerah Juara Lagu ke-23 dalam kategori Balada, tetapi diberi kelayakan secara mengejut pada saat-saat akhir melalui pengumuman di malam separuh akhir kategori Pop Rock.

Penerbit lagu ini adalah  Azlan Abu Hassan dan pemuzik-pemuzik yang terlibat termasuklah Azlan (kibod) dan Eddie Marzuki (bass/gitar). Rakaman dibuat di Grooveworks Studio, kajang.

## Senarai runut

## Anugerah & pencalonan

## Kedudukan carta

## Pautan luar
*''Dingin'' di Guamuzik 
*''Dingin'' di Amazon.com
Daerah Lakki Marwat

**Lakki Marwat** (Pashto/Urdu: **لکی مروت**) adalah salah satu daripada daerah-daerah selatan bagi Wilayah Sempadan Barat Laut di Pakistan. Ia telah dibentuk sebagai was created as an administrative daerah pentadbiran pada 1 Julai 1992 di mana sebelum daripada tarikh tersebut, kawasan berkenaan adalah satu tehsil di dalam daerah Bannu.

## Kawasan kejiranan
* Daerah Tank
* Karak
* Dera Ismail Khan
* Bannu
* Mianwali

## Lihat juga
* Marwat
* Senarai daerah di Pakistan

## Rujukan
Marabahaya

***Marabahaya*** ialah lagu berbahasa Melayu yang dicipta dan dirakam oleh Pop Shuvit pada tahun 2007 untuk dijadikan lagu tema filem dan siri TV *[[Impak Maksima]]*.

Pada tahun 2008, Pop Shuvit berganding bahu bersama lima buah kumpulan hip-hop dari seluruh Asia Tenggara, iaitu Ahli Fiqir (Singapura), Saint Loco (Indonesia), Slapshock (Filipina), Silksounds (Thailand) dan Thaitanium (Thailand), maka terbentuknya supergroup Project E.A.R (East Asian Revolution). Supergroup ini merakam semula lagu *Marabahaya* dalam lima bahasa iaitu bahasa Melayu, Indonesia, Inggeris, Tagalog dan Thai.

Versi Project E.A.R dicalonkan untuk anugerah Persembahan Vokal Berkumpulan Terbaik Di Dalam Lagu dan Lagu Inggeris Tempatan Terbaik dalam temasya Anugerah Industri Muzik ke-16 pada tahun 2009.
Memori Tercipta

***Memori Tercipta*** ialah tajuk lagu yang digubah oleh Aubrey Suwito untuk nyanyian Shila di finale musim kedua *[[One in a Million]]*. Shila menjadi naib juara setelah menerima undian yang kurang berbanding Ayu pada malam 29 Februari 2008.

Lagu ini dimuatkan dalam album "Bebaskan" yang keluar pada tahun 2009 dan dirilis secara official pada 18 Mei 2009. Lagu ini telah membolehkan Shila dicalonkan untuk anugerah Persembahan Vokal Terbaik Di Dalam Lagu (Wanita) di Anugerah Industri Muzik ke-16.
Majlis

**Majlis** (dari bahasa Arab: مجلس *Majalis*, yang bermakna "sebuah tempat berduduk") adalah sejenis jawatankuasa yang biasanya bertujuan untuk mentadbir atau mengetuai sesuatu pertubuhan. Majlis biasanya berkhidmat bagi pelbagai jenis fungsi.

**Majlis** boleh merujuk kepada:

## Politik
* Dewan bandar raya, satu bentuk kerajaan tempatan
* Majlis perbandaran, satu bentuk kerajaan tempatan
* Majlis karyah, satu bentuk kerajaan tempatan di United Kingdom
* Majlis kaunti, majlis yang mentadbir sebuah kaunti di British Isles
* Majlis komuniti, badan perwakilan tempatan yang rasmi di Scotland dan Wales
* Majlis (subbahagian negara), satu kawasan kerajaan tempatan di Australia
* Majlis Negeri, satu organ kerajaan di banyak negara 
* Majlis Eropah, satu pertubuhan politik antara kerajaan yang mengandungi 47 negara ahli
* Majlis Kesatuan Eropah, dewan tertinggi di dalam Kesatuan Eropah (EU)
* Dewan Eropah, badan yang terdiri daripada ketua negara atau kerajaan Kesatuan Eropah
* Majlis Keselamatan Kebangsaan atau Majlis Keselamatan Negara, satu cawangan bagi badan eksekutif kerajaan bagi mengkoordinasikan polisi isu-isu keselamatan negara
* Majlis privi, satu badan yang menasihat ketua kerajan bagi sesebuah negara 
* Majlis Penyelidikan UK, satu agensi kerajaan yang bertanggungjawab bagi bidang-bidang penyelidikan tertentu di United Kingdom
* Majlis Keselamatan PBB, satu badan pembuat keputusan di Pertubuhan Bangsa-Bangsa Bersatu dan salah satu organ terpenting di arena politik antarabangsa
* Majlis buruh, satu gabungan persatuan buruh atau cabang di kawasan yang diberi  
* Majlis kerja, pertubuhan "bahagian pengeluaran" yang mewakili pekerja
* Majlis pekerja, majlis yang terdiri dari ahli kelas pekerja atau golongan murba.

## Badan bukan kerajaan
* Majlis kesenian, pertubuhan bukan kerajaan atau swasta yang bertujuan khusus mempromosikan seni
* Majlis peguam, badan profesional yang mengawal profesion peguam (di UK bersama dengan Inns of Court)
* Majlis Buddha, peristiwa bersejarah penting dalam sejarah agama Buddha
* Majlis menyatupadukan mazhab Kristian, mesyuarat biskop seluruh gereja bersidang untuk membincangkan dan menyelesaikan perkara doktrin dan amalan Gereja
* Majlis pelajar, pertubuhan pelajar di banyak sekolah, kolej dan universiti
* Majlis universiti, majlis yang mentadbir universiti
* Majlis remaja, satu contoh suara remaja yang terlibat dengan pembuat keputusan yang dipimpin oleh remaja.

be-x-old:Савет
Radpanzer Condor

**[[Rheinmetall]] Condor** adalah sebuah kenderaan pengangkut anggota berperisai beroda 4x4 yang pada asalnya dibina oleh Thyssen-Henschel dari Jerman dan dikilangkan oleh Henschel Wehrtechnik GmbH. 
Rekabentuknya adalah berdasarkan kerangka UNIMOG dan menggunakan komponen-komponen utama yang sama seperti enjin, kotak giar dan gandar. Kebolehpercayaan kenderaan ini tinggi dan ia juga senang diselenggarakan di sebabkan sokongan yang mudah didapati daripada sumber-sumber awam.

## Reka bentuk
Condor telah direka bagi memberi perlindungan menyeluruh terhadap senjata api kecil, serpihan peluru dan periuk api kecil. Condor telah digunakan oleh Tentera Darat Malaysia di dalam satu pertempuran semasa cubaan operasi menyelamat Pertempuran Mogadishu yang mana menyorot betapa mudahnya ia diserang oleh peluru roket RPG-7. Seorang anggota tentera Malaysia telah terbunuh apabila sebutir peluru RPG menembusi ruang pemandu pada kenderaan beliau.

Condor adalah sejenis kenderaan amfibia dan boleh diangkut melalui udara oleh pesawat C-130 Hercules dan C-160 Transall.

## Kelainan
Condor boleh didapati di dalam pelbagai konfigurasi; termasuk: 
* Pengangkut anggota dan kargo
* Arahan dan kawalan
* Peninjauan / Pengawasan / pemerhatian
* Perhubungan
* Pembawa senjata
* Pertahanan udara ringan
* Anti-rusuhan
* Kawalan sempadan
* Logistik / pemulihan
* Ambulans

Meskipun Tentera Darat Malaysia banyak menggunakan Condor sebagai pengangkut anggota berperisai, versi-versi seperti pembawa mortar dan ambulans juga digunakan di dalam perkhidmatan.

## Pengguna
*  Kuwait, 8 Condor 2
*  Malaysia, 460 Condor 1
*  Portugal, 12 Condor 1 (digunakan oleh Polis Tentera Udara - Polícia Aéreahttp://www.policiaaerea.net/WebAlbum/Condor.html )
*  Thailand, 19 Condor 1
*  Turki, 25 Condor 1
*  Uruguay, 64 Condor 1 

## Pengunaan dalam filem
Pada 1992 filem aksi Amerika Syarikat berjudul Fifty/Fifty yang mana empat buah Condor APC milik Kor Armor Diraja Tentera Darat Malaysia telah digunakan bagi adegan terakhir di Padang Kota,Pulau Pinang.

* Pada 2023 filem aksi ketenteraan  mempamerkan kehebatan Condor APC dalam misi menyelamat askar Amerika Syarikat dalam pertempuran di Pasar Bakara,Mogadishu pada Oktober 1993.Namun kebanyakan menggunakan Condor APC olok-olok (mockup) kerana filem ini membuat penggambaran di Gaziantep,Turki manakala bakinya Condor sebenar  milik Kor Armor Diraja  digunakan di Iskandar Pinewood Studios,Johor Bahru

## Rujukan


## Pautan luar
Manohara

**Manohara** adalah nama salah satu makhluk setengah manusia setengah burung (kinnara) dalam kisah jataka dalam mitologi Buddha.

Kisah ini tersebar dari rantau Indochina merangkumi Myanmar, Kemboja, Thailand dan Laos sampailah ke Sri Lanka, utara Semenanjung Malaysia dan Indonesia. Kisah ini paling dikenali melalui pengabadiannya dalam seni persembahan *[[tarian Menora|menora]]*.

## Sinopsis
Manohara adalah kinnari yang tinggal di Gunung Kailash. Dia merupakan puteri bongsu dari tujuh bersaudara dari raja Kinnara. Suatu hari, dia berpergian ke alam manusia dan ternyata dia tertangkap oleh seorang pemburu yang kemudian menyerahkannya kepada Pangeran Sudhana, pangeran kerajaan Pancala. Pangeran Sudhana ternyata jatuh cinta kepada Manohara dan kemudian menikahinya.

Ketika Putera Sudhana pergi berperang selama berbulan-bulan, Manohara dituduh membawa sial oleh suatu penasihat kerajaan yang jahat. Namun, Manohara berjaya terbang menyelamatkan diri kembali menuju ke kerajaan Kinnara, dia meninggalkan cincin kepada seorang resi di tengah perjalanan agar Sudhana dapat mengikutinya nanti. 

Ketika Putera Sudhana kembali dari peperangan, dia sedar bahawa Manohara menghilang dan segera pergi untuk mencari jejaknya. Ini merupakan perjalanan yang panjang. Dia mengharungi banyak percubaan dan tantangan hingga akhirnya dapat bertemu dengan Manohara. Setelah itu mereka hidup berbahagia.

## Rujukan
La La La Kerjalah

***La La La Kerjalah*** ialah lagu nyanyian Meet Uncle Hussain yang menjadi tema siri televisyen KAMI yang disiarkan di 8TV.
Getaran Jiwa

***Getaran Jiwa*** adalah sebuah lagu yang digubah dan dirakam oleh P. Ramlee serta ditulis S. Sudarmaji. Lagu ini juga dinyanyikan oleh beliau yang melakonkan watak Ghazali, kepada Tengku Zaleha (Saadiah) dalam filem *[[Antara Dua Darjat]]* yang ditayangkan pada tahun 1960. Lagu *Getaran Jiwa* telah mencapai taraf "malar hijau" sehingga ramai artis lain yang merakam semula lagu ini dalam pelbagai bentuk, dari dahulu hingga kini. Lagu ini juga pernah disadur oleh pengubah lagu asing iaitu Lobo dengan tajuk *Whispers in the Wind*. Lagu ini masih diminati sehingga kini sebagaimana yang dipersembahkan oleh Jamal Abdillah melalui konsert *Jamal... Kembara Seniman* pada tahun 2009.

## Rakaman oleh Artis

Artis-artis ternama yang berbuat demikian termasuk:

*Roland Kent Lavoie (Lobo) yang merakamnya dalam bahasa Inggeris dengan tajuk *Whispers In The Wind* pada 1970-an.
*Sheila Majid merakam lagu ini sebagai penghormatan kepada P. Ramlee dalam album *[[Legenda (album)|Legenda]]* (1990).
*Kumpulan muzik KRU melakukan inovasi dengan "berduet" dengan P. Ramlee, iaitu menggunakan teknologi rakaman terkini untuk merakam lagu ini dengan memperbaharui muzik dan menerapkan suara beliau dengan teliti. Lagu ini terdapat dalam album *[[Krumania]]*.
*Pemain seruling terunggul dari Jepun, Kitaro mempersembahkan versi instrumental yang bertajuk *Dawn In Malaysia: Getaran Jiwa*.

## Lihat juga
* Senarai lagu nyanyian P. Ramlee

## Rujukan

## Pautan luar
* Lirik lagu ''Getaran Jiwa''
* Getaran Jiwa – Muzium Siber P Ramlee
Jabatan Mufti Negeri Pulau Pinang

**Jabatan Mufti Pulau Pinang** adalah sebuah jabatan yang ditubuhkan di bawah Majlis Agama Islam Pulau Pinang (MAIPP). 

## Sejarah
Apabila Kerajaan Negeri Pulau Pinang menubuhkan Jabatan Hal Ehwal Agama Islam Negeri Pulau Pinang pada 1 Julai 1959. Pihak Mampu bersama beberapa agensi yang berkaitan telah mengemukakan perakuan berkaitan Jabatan Fatwa melalui kajian penyusunan semula Majlis/ Jabatan Agama Islam di negeri-negeri pada tahun 1984. Kesimpulan cadangan itu supaya Jabatan Mufti atau urusan fatwa perlu diasingkan dari Jabatan Agama Islam dan diberi peranan yang sewajarnya. Maka pada 1 Januari 1997, lahirlah Pejabat Mufti Kerajaan Negeri Pulau Pinang dan sekarang ini dikenali dengan Jabatan Mufti Negeri Pulau Pinang 

## Senarai Mufti

## Lihat juga
*Laman Rasmi Jabatan Mufti Kerajaan Pulau Pinang
Piala Malaysia 2007

**Piala Malaysia 2007** merupakan edisi ke-81 Piala Malaysia. Kejohanan ini bermula pada 10 Januari 2007. Sebanyak 14 buah pasukan negeri, 2 pasukan kelab terbaik, dan Persatuan Bola Sepak Polis Di Raja Malaysia dan Angkatan Tentera Malaysia menyertai edisi kali ini.

## Format
Pada edisi kali ini, format tiga kumpulan dengan enam pasukan setiap kumpulan digunakan. Juara kumpulan akan mara ke suku akhir manakala dua naib juara & dua tempat ketiga terbaik akan mengiringi juara kumpulan ke suku akhir.

## Peringkat kumpulan
### Kumpulan A

#### Pusingan pertama

----

----

----

----

----

----

----

----

----

----

----

----

----

----

----

----

----

----

----

----

----

----

----

----

----

----

----

----

----

### Kumpulan B

#### Pusingan pertama

----

----

----

----

----

----

----

----

----

----

----

----

----

----

----

----

----

----

----

----

----

----

----

----

----

----

----

----

### Kumpulan C

#### Pusingan pertama

----

----

----

----

----

----

----

----

----

----

----

----
{{footballbox
|date = 17 Mac 2007
|time = 20:45
|team1 = Kedah
|report = 
|score = 2 &ndash; 1
|team2 = Perak
|goals1 = Marlon Alex James   Samransak Kram 
----

----

----

----

----

----

----

----

----

----

----

----

----

----

----

----

## Peringkat kalah mati

### Suku akhir
#### Perlawanan pertama

----

----

----

#### Perlawanan kedua

----

----

----

### Separuh akhir
#### Perlawanan Pertama

----

#### Perlawanan kedua

----

### Perlawanan akhir

## Pautan luar
*-  Piala Malaysia 2007
Di Ambang Pintu Kasih

***Di Ambang Pintu Kasih*** ialah album studio ketujuh Ramlah Ram dan juga album pertama dengan  label BMG setelah menamatkan kontrak beliau bersama Nawab Production, yang dipasarkan 16 Disember 1992, hanya beberapa bulan sebelum album *[[Nadi Cinta]]*. Album ini memuatkan lagu hit yang sama tajuknya dan Madah Dan Kerenah. Melalui album ini, Ramlah mendapat pencalonan akhir (top 5) untuk anugerah Persembahan Vokal Terbaik di dalam Album (Wanita) di Anugerah Industri Muzik 1993. Bagaimanapun, memandangkan album *Di Ambang Pintu Kasih* bersaing dengan sebuah lagi album terbitan Nawab Production iaitu *Nadi Cinta*, sambutan penjualannya agak perlahan namun tetap mendapat anugerah Gold Disc iaitu terjual melebihi 25,000 unit.

## Senarai Runut

## Pencalonan
* Anugerah Industri Muzik (1993)
** Persembahan Vokal Terbaik di dalam Album (Wanita)

## Pautan luar
* RAMLAH RAM - ALBUM SELEPAS ERA AHMAD NAWAB , 1 Julai 2007. Dicapai pada 6 Januari 2010.